Tarybos reglamentas (EEB) Nr. 3454/80
1980 m. gruodžio 22 d.
iš dalies keičiantis Reglamentą Nr. 136/66/EEB dėl bendro aliejų ir riebalų rinkos organizavimo ir 1977 m. kovo 14 d. Reglamentą (EEB) Nr. 516/77 dėl bendro perdirbtų vaisių ir daržovių produktų rinkos organizavimo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1979 m. Stojimo aktą, ypač jo 146 straipsnį,
atsižvelgdama į Komisijos pasiūlymą,
kadangi Akto 21 straipsnis įterpia į Reglamentą Nr. 136/66/EEB [1] su paskutiniais pakeitimais, padarytais Reglamente (EEB) Nr. 1917/80 [2], 42b straipsnį, numatantį nuostatą dėl su šviežiomis ir perdirbtomis alyvuogėmis susijusių konkrečių priemonių priėmimo;
kadangi paruoštos ir konservuotos alyvuogės nepatenka į Reglamento Nr. 136/66/EEB reguliavimo sferą; kadangi reikėtų papildyti produktų, kuriems yra taikytinas minėtasis reglamentas sąrašą ir atitinkamai iš dalies pakeisti Reglamentą (EEB) Nr. 516/77 [3],
PRIĖMĖ ŠĮ REGLAMENTĄ:
1 straipsnis
1. Reglamento Nr. 136/66/EEB 1 straipsnio 2 dalies d punktas yra papildomas tokiomis subpozicijomis:
"BMT Pozicijos Nr. | Aprašymas |
ex 20.01 C | Paruoštos su actu ar acto rūgštimi konservuotos alyvuogės, su cukrumi ar be jo, pridedant arba nepridedant druskos, prieskonių ar garstyčių |
ex 20.02 F | Paruoštos arba kitaip nei su actu ar acto rūgštimi konservuotos alyvuogės" |
2. Reglamento (EEB) Nr. 516/77 1 straipsnio pozicijos 20.01 ir 20.02 yra pakeičiamos taip:
"BMT Pozicijos Nr. | Aprašymas |
ex 20.01 | Kitokie nei alyvuogės vaisiai ir daržovės, paruošti arba konservuoti su actu ar acto rūgštimi, pridedant arba nepridedant cukraus, pridedant arba nepridedant druskos, prieskonių ar garstyčių |
ex 20.02 | Kitokios nei alyvuogės daržovės, paruoštos arba konservuotos kitaip nei su actu ar acto rūgštimi" |
2 straipsnis
Šis reglamentas įsigalioja 1981 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1980 m. gruodžio 22 d.